جمهور رئیس لیک سوزلاوچیسی ابراهیم قلین، میانمارگه ایلک خارجی یاردم موسسه سی اوله راق تورک بیرلیگی و ترقیات اداره سی تیکا اداره چیلری نینگ کیریشی گه و بیرینچی باسقیچده بیر مینگ تُن لیک یاردم عملگه آشیریلیشی گه رخصت بیریلگن لیگینی بیلدیردی.
قلین؛
حرمتلی جمهور رئیسیمیزنینگ میانمارلیک تینگداشی آونگ سن سو چی بیلن آلیب بارگن تیلفونی صحبتی نینگ آرتیدن منطقه گه ایلک خارجی یاردم موسسه سی اوله راق میانمار تیکا اداره چیلری نینگ باریشی گه و بیرینچی باسقیچده بیر مینگ تُن لیک ضروری مواد یاردم ایتیلیشی گه رخصت بیریلدی. یاردم لرنینگ اوز اوی – جاییدن بدرغه بولیب راخین نینگ شمال منطقه سی مانگتاو و بوتگی تاونگ گه بارگن مینگ لب عائله گه ییتیشتیریش اوچون راخین ایالت حکومتی نینگ همکارلیگی بیلن عملگه آشیریله دیگن لیگینی بیلدیردی.
قلین، مانگتاو و بوتگی تاونگ ده هجوملردن قاچیب تاغ لیک منطقه لرگه پناه کیلتیرگن عائله لرگه بیریله یاتگن یاردم لرنینگ غذائی مواد برنج، قوروتولگن بلیق و کییم دن عبارت ایکن لیگینی قید ایتدی.
ابراهیم قلین، منطقه ده گی معما و خوفسیزلیک مسئله لری دوام ایتیب تورگن لیگی باعث یاردملرنینگ راخین ایالت حکومتی نینگ همکارلیگی بیلن هلیکوپتر آرقه لی عملگه آشیریلر لیگینی بیان ایتدی.
"تورکیه نینگ یاردم لری نینگ دوام ایترلیگینی معلو قیلیب، خلق نینگ عاجل ضرورتی بولگن غذائی مواد، دارو کبی موادلر ترتیب لی بیر شکلده حکومت همکارلیگی بیلن آلیب باریله دی" دیب ایتدی.
سونگی حادثه لردن قاچیب بنگلدیش گه بارگن پناهنده لرنینگ سانی نینگ 100 مینگ گه بارگن لیگینی ایتگن قلین؛
"پنجشنبه کونی تشقی ایشلر وزیریمیز و تیکا اداره سی باشلیغی بولگن بیر هیئت کوکس بازارده کمپ لر و اطرافیده حیات کیچیریب تورگنلر اوچون عاجل غذائی مواد دارو عاجل کسل لرنینگ ضرورت لرینی برطرف ایتیش اوچون امبولانس کبی همکارلیک لرنی عملگه آشیره دیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
